Diari Oficial de la Generalitat Valenciana


Sumari del DOGV 7712, del 04-02-2016 (2016/233)

Notificació de la sentència dictada en el procediment de mesures en relació amb els fills número 34/2015.
---------------------------------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/233


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures en relació amb els fills número 34/2015. [2016/233]  
Judici: modificació de mesures amb relació a fills extramatrimonials supòsit contenciós número 000034/2015.  
Part demandant: Katia Carmo Rondón Alburquerque.  
Part demandada: Mauro Antonio Oliveira da Silva.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Jutjat de Primera Instància número 6 d'Elx  
Procediment: modificació de mesures amb relació a fills extramatrimonials supòsit contenciós número 000034/2015-M.  
De: Katia Carmo Rondón Alburquerque.  
Procuradora: Rosario Mateu García.  
Contra: Mauro Antonio Oliveira da Silva.  
Procurador/a: -  
Dispositiva   
Estime la demanada interposada per la procuradora dels tribunals Rosario Mateu García, que actua en nom i representació de Katia Carmo Rondón Alburquerque, contra Mauro Antonio Oliveira da Silva, declarat en situació legal de rebel·lia processal, i dispose les mesures definitives següents sobre la filla menor en comú, M. J. A. D. S.:  
  
1. L'exercici de la pàtria potestat sobre la menor, M. J. A. D. S., serà exclusiu per la mare, Katia Carmo Rondón Alburquerque.  
L'exercici exclusiu de la pàtria potestat implica l'adopció per la mare de totes aquelles decisions rellevants que afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si inclou alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment de la menor; la realització o no d'un acte religiós o social rellevant, així com la manera de dur-lo a terme, sense que respecte d'això tinga prioritat el progenitor amb qui es trobara la menor en el moment de ser realitzat; el canvi de domicili; i l'autorització per a l'eixida del territori nacional.  
  
2. S'atorga a Katia Carmo Rondón Alburquerque el règim de guarda i custòdia de la seua filla menor.  
3. No es fixa a favor del pare, Mauro Antonio Oliveira da Silva, règim de visites amb la seua filla menor, atesa l'edat d'aquesta, sent-ne el que lliurement acorden les parts.  
4. Mauro Antonio Oliveira da Silva haurà de satisfer, i amb caràcter mensual (dotze mensualitats anuals), en concepte de pensió d'aliments per a la seua filla, M., la quantitat de 150 euros, que haurà d'ingressar per anticipat i dins dels cinc primers dies de cada mes en el compte que designe la mare.  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, aquesta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza, i permet aquest càlcul l'opció ?Vol actualitzar una renda?- de la pàgina web de l'Institut Nacional d'Estadística.  
L'impagament de l'anterior pensió podrà ser constitutiva d'un delicte d'abandonament de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la meitat de les despeses extraordinàries del seu fill detallades en el fonament de dret seté, que es considera ací íntegrament reproduït, i serà pressupost previ per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, excepte supòsits d'urgència, haja demanat el seu consentiment, en qualsevol forma que permeta acreditar-lo documentalment, amb informació a aquest del cost que implica.  
Així, el consentiment exprés o tàcit (per falta d'oposició expressa en el termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que haja abonat íntegrament aquest, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en aquest cas, podrà realitzar-se l'activitat/acte, però sense possibilitat de reclamació directa de la meitat del seu cost.  
En cas d'oposició expressa del progenitor consultat a la realització de l'activitat/acte, la seua realització requerirà autorització judicial, la qual podrà obtindre's, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa extraordinària, el qual podrà obtindre's, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
Tot això sense fer expressa imposició a cap de les parts quant a les costes causades en aquesta instància.  
Notifiqueu a les parts aquesta resolució, amb indicació que, en contra, s'hi pot interposar recurs d'apel·lació que haurà de preparar-se per escrit, presentat davant d'aquest jutjat en el termini dels 20 dies següents a la seua notificació, indicant els pronunciaments d'aquesta que s'impugnen, tot això davant de l'Audiència Provincial d'Alacant (Secció Novena amb seu a Elx).  
Porteu-ne l'original al llibre de les de la seua classe, expediu-ne un testimoniatge i incorporeu-lo a les actuacions.  
Així ho ordena, mana i firma Raquel Catalá Veses, jutgessa titular d'adscripció territorial amb destinació en el Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada per la jutgessa que la subscriu, mentre celebrava audiència pública el dia de la seua data. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació.   
  
L'estenc jo, el secretari judicial, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
  
Elx, 15 de gener de 2016.- El lletrat de l'Administració de Justícia: Francisco Javier García Navarro.